På Gunderup Fiskesø i Gunderup er isen nu så tyk, at der er åbent for isfiskeri. Fiskerne skal bore sig igennem 35 centimeter is, før de når ned til det kolde vand, hvor ørrederne har hjemme. Nogle af dem, der benytter sig af muligheden for en tur på isen med fiskestang, er Silas Winther og Malthe Bach. - Det er fedt at komme ud på isen og fange fisk, man fanger tit dobbelt så mange, som man gør inde på land, fortæller Silas Winther. Det er 2 år i træk, at isen på søen er tyk nok til fiskerne kan gå på den, og det er der mange der har benyttet sig af; -  Imellem jul og nytår var der rigtig mange herude og fiske, fortæller søens ejer, Karl Emil Nielsen.

Opsummering:
De nordjyske søer er frosset til, men det er ikke ensbetydende med, at fiskeriet er lagt på is.